Diari Oficial de la Generalitat Valenciana


Sumari del DOGV 9644, del 20-07-2023 (2023/7595)

Anunci de la resolució de l'informe ambiental i territorial estratègic, en el procediment simplificat d'avaluació ambiental i territorial estratègica de la 91ª modificació de l'ordenació detallada del Pla general: canvi d'ús antic edifici de Correus.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7595


Data del document
:   28-06-2023

Organisme emissor
:   Ajuntament de Gandia

Tipus de document
:   Anunci

Descriptors 

:   * administració local
    * pla d'urbanisme

Anunci de la resolució de l'informe ambiental i territorial estratègic, en el procediment simplificat d'avaluació ambiental i territorial estratègica de la 91ª modificació de l'ordenació detallada del Pla general: canvi d'ús antic edifici de Correus. [2023/7595]  
La Junta de Govern de la Ciutat de Gandia -en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 26 de juny de 2023, vista la proposta formulada per la regidora delegada de Gestió del Territori i Patrimoni Cultural, Agricultura i Medi Ambient i presidenta de la Comissió tècnica de suport a l'Òrgan Ambiental i Territorial Municipal, de data 12 de juny, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 91a. modificació de l'ordenació detallada del Pla general (91a. MOD PG): canvi d'ús antic edifici de Correus, per no tenir efectes significatius sobre el medi ambient de conformitat amb els criteris de l'annex VIII del TRLOTUP, amb la fi de continuar la tramitació de l'expedient conforme a la normativa urbanística.  
  
El document inicial estratègic (DIE) planteja 3 alternatives i opta per la número 1 corregida atès que només afecta l'antic edifici de Correus. Aquesta opció permetrà modernitzar un edifici sense cap ús, mantindrà el caràcter demanial de totes les plantes de l'edifici i continuarà integrant la Xarxa primària d'equipaments comunitaris amb un ús administrativoinstitucional (PQA). Així doncs, no es modifica l'estàndard dotacional global (EDG) i no és necessari afectar a l'ús dotacional les parcel·les privades previstes inicialment. Si bé és cert que el centre històric presenta un dèficit d'espais lliures i zones verdes es cercaran altres alternatives per a millorar l'entorn urbà que no trenquen la trama històrica de la Vila i la Vilanova. Per tant, aquest projecte de modificació del Pla general afecta qüestions d'índole jurídica i patrimonial, però no incideix en aspectes ambientals.  
S'efectua consulta a la Presidència de la Generalitat Valenciana, al Rectorat de la Universitat Politècnica de València, a la Direcció General de Turisme, a la Junta de Districte del Centre Històric i a la Conselleria d'Innovació, Universitats, Ciència i Societat Digital. La Direcció General d'Administració Local informa que no tenen cap observació o suggeriment a la modificació de l'ordenació detallada del Pla general, equipaments i espais lliures al centre històric i recorda els tràmits a realitzar respecte de l'inventari municipal i l'alineació de béns patrimonials.  
  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Estimar l'al·legació presentada d'acord amb l'informe transcrit en l'apartat seté d'aquest acord.  
  
Segon. Concloure que la 91a. modificació de l'ordenació detallada del Pla general, que consisteix en canviar l'ús del edifici denominat Palau de Comunicacions (conegut per edifici de Correus), actualment tancat i obsolet, i assignar-li l'ús administrativoinstitucional, no té efectes significatius sobre el medi ambient d'acord amb els criteris establerts en l'annex VIII del TRLOTUP.  
  
  
Tercer. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 91a. MOD. PG i designar com alternativa més idònia mediambientalment l'alternativa 1 corregida atès que només afecta l'antic edifici de Correus. Aquesta opció permetrà modernitzar un edifici sense cap ús, mantindrà el caràcter demanial de totes les plantes de l'edifici i continuarà integrant la Xarxa primària d'equipaments comunitaris amb un ús administrativoinstitucional (PQA). Així doncs, no es modifica l'EDG i no és necessari afectar a l'ús dotacional les parcel·les privades previstes inicialment. Si bé és cert que el centre històric presenta un dèficit d'espais lliures i zones verdes se cercaran altres alternatives per a millorar l'entorn urbà que no trenquen la trama històrica de la Vila i la Vilanova.   
  
Quart. Incloure aquest informe en la documentació del projecte de la 91a. MOD. PG als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
  
Cinqué. Sol·licitar al tècnic redactor que redacte la versió inicial del projecte de modificació i la resta de documentació que siga procedent adaptada a les consideracions efectuades anteriorment.  
  
Sisé. Notificar aquesta resolució als al·legants i a les persones interessades en l'expedient.  
  
Seté. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 53.7 de la TRLOTUP. I en la pàgina web municipal de conformitat amb el Decret 2016-4019.  
  
Vuité. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Nové. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 28 de juny de 2023.- La titular de l'òrgan de suport a la JGCG (p. s. D 2023-4926, 03.06.2023): Vanesa Felip Torrent.